**Δήλωση Πρώτου Προέδρου του Γαλλικού Ελεγκτικού Συνεδρίου κ. Pierre Moscovici**

Κύριε Πρόεδρε, με μεγάλη μου χαρά βρίσκομαι και πάλι στην Ελλάδα, μετά από τρία χρόνια από τότε που αποσύρθηκα από την Ευρωπαϊκή Επιτροπή, για να θυμηθούμε ότι, είτε έτσι είτε αλλιώς, με διάφορες ιδιότητες, ήμουν εδώ πάντοτε σαν φίλος, αυτή είναι κοινή συνιστώσα, είτε ως Υπουργός των Οικονομικών και τώρα ως Πρόεδρος του Ελεγκτικού Συνεδρίου για να μπορέσω να χαιρετίσω τη νέα αυτή συνεργασία.

Πάνω από δεκαπέντε φορές επισκέφθηκα στο παρελθόν την Ελλάδα, την εποχή της δύσκολης οικονομικής κρίσης και θέλησα κι εγώ να συμβάλω με τη σειρά μου στο να ξεπεραστεί.

Χαίρομαι που τη φορά αυτή έρχομαι σε μια Ελλάδα που έχει αφήσει πίσω της την αναγκαστική εποπτεία την οποία άσκησαν τα ευρωπαϊκά όργανα λόγω της κατάστασης, μια χώρα που έχει βγει από τα προγράμματα λιτότητας, μια χώρα που πλέον ατενίζει ισότιμα την Ευρωζώνη και που, παρά τη διάχυτη οικονομική κρίση που διανύει τη στιγμή αυτή ολόκληρος ο κόσμος, στέκεται στα πόδια της και συμμετέχει στην κοινή μας προσπάθεια ώστε να περάσουμε σε πιο γαλήνια νερά σε λίγο.

Λόγω δικαιοδοσίας αλλά και λόγω νοοτροπίας και δικαιικού πολιτισμού που χαρακτηρίζει τα δύο όργανα, το ελληνικό Ελεγκτικό Συνέδριο και το γαλλικό τελούν σε στενή συνεργασία, κάτι το οποίο άλλωστε συζήτησα με τον κ. Σαρμά, τον ομόλογό μου. Σίγουρα η νέα αποστολή αυτή η ελεγκτική των δύο οργάνων θα δει νέες εξελίξεις αλλά πέρα από αυτό και σε προσωπικό επίπεδο, η παρουσία μου εδώ έρχεται να χαιρετίσει ένα πραγματικό πνεύμα φιλελληνισμού που διακρίνει τόσο εμένα όσο και ολόκληρη τη Γαλλία και που νομίζω έρχεται να ανταποκριθεί σε ένα ισότιμο πνεύμα φιλίας προς τη Γαλλία που διακατέχει την ελληνική κοινωνία, κάτι που με έχει διαβεβαιώσει άλλωστε ότι υφίσταται και η Αυτού Εξοχότης, ο Πρέσβης της Γαλλικής Δημοκρατίας, είναι λοιπόν πολύ σημαντικό αυτή η φιλία να μπορέσει να εδραιώνεται πάντοτε και να βιώνεται σωστά.

Σε όλα τα επίπεδα, οικονομικό, στρατηγικό, πολιτικό, δεδομένων των αρμοδιοτήτων μου και της αποστολής την οποία έχω αναλάβει, πιστεύω ότι έχουμε χρέος αυτή η φιλία, που είναι ήδη πολύ ισχυρή, να διατηρηθεί και να ενισχυθεί ακόμα περισσότερο. Γι’ αυτό και χαίρομαι πραγματικά που βρίσκομαι εδώ σήμερα.